23.5.2023
ET
Euroopa Liidu Teataja
L 135/81
m) punkti 4.1 alapunkt f asendatakse järgmisega: „f) Iga koolitustunni kohta tuleb esitada vähemalt üks küsimus.
Iga peatüki kohta esitatakse küsimusi vastavalt: — peatüki ja taseme kohta tegelikult antud koolitustundide arvule; või — õppurikesksete meetodite puhul koolituse läbimise eeldatavale keskmisele ajale; ning — koolitusvajaduste analüüsis esitatud õppe-eesmärkidele.
Kursuse heakskiitmisel hindab pädev asutus küsimuste arvu ja taset.“; n) punktile 4.1 lisatakse alapunkt j: „j) Küsimuste sisu võib küll olla sama, kuid pärast koolituskursuse või -etapi läbimist korraldatavatel eksamitel on keelatud kasutada multimeediapõhises õppeprogrammis sisalduvaid küsimusi.“; o) punktid 5 ja 6 asendatakse järgmisega: „5.
Gruppidesse 2 ja 3 kuuluvate õhusõidukite tüübihindamise nõuded Gruppidesse 2 ja 3 kuuluvate õhusõidukite tüübihindamise viivad läbi IV lisa (osa 147) nõuete kohaselt sertifitseeritud koolitusorganisatsioonid või pädev asutus.
Hindamine koosneb praktiliste oskuste hindamisest ja suulisest eksamist ning vastab järgmistele nõuetele.
a) Praktiliste oskuste hindamisel määratakse kindlaks kandidaadi pädevus konkreetse õhusõidukitüübiga seotud hooldustööde tegemiseks.
b) Suuliseks eksamiks koostatakse valim punktist 3 „Õhusõidukitüübikoolituse nõuded“ valitud peatükkidest alapunkti punkti 3.1 alapunktis e osutatud tasemel.
c) Nii suuliste eksamite kui ka praktiliste oskuste hindamisega tagatakse järgmiste eesmärkide saavutamine: 1. käsitleda tõeselt ja usaldusväärselt õhusõidukitüübi ja selle süsteemide teemat; 2. tagada õhusõidukitüübile kohaste hooldus-, ülevaatus- ja rutiinsete tööde ohutu tegemine kooskõlas hoolduskäsiraamatu ning muude asjakohaste juhiste ja ülesannetega, näiteks vigade leidmine, remonditööd, reguleerimine, osade vahetamine, seadistamine ja vajaduse korral funktsionaalsed kontrollid, näiteks mootori töö jms; 3. kasutada nõuetekohaselt kõiki õhusõidukiga seotud tehnilisi ja muid dokumente; 4. kasutada nõuetekohaselt eritööriistu ja katseseadmeid, kõrvaldada ja vahetada õhusõidukitüübispet­ siifilisi komponente ja mooduleid, kaasa arvatud hooldustööd tiibadel.
d) Tüübihindamine peab vastama järgmistele tingimustele. 1.
Iga eksami sooritamiseks võib 12-kuulise ajavahemiku jooksul teha kuni kolm katset.
Pärast esimest ebaõnnestunud eksamit ühes koolitustsüklis on vaja oodata 30 päeva ja pärast teist ebaõnnestunud eksamit on vaja oodata 60 päeva.
Taotleja esitab lennundustehniliste töötajate koolitusorganisatsioonile või pädevale asutusele, kelle juures ta eksamit soovib sooritada, kirjaliku kinnituse eelmisel 12-kuulisel ajavahemikul ebaõnnestunud eksamite arvu ja kuupäevade kohta, märkides ära ka eksami korraldanud lennundus­ tehniliste töötajate koolitusorganisatsiooni või pädeva asutuse nime.
Lennundustehniliste töötajate koolitusorganisatsioon või pädev asutus peab kontrollima, kas ebaõnnestunud eksamite arv ja nende sooritamise aeg vastavad asjaomastele nõuetele.